Vladimir Zhoha

Vladimir Artomovitx Zhoha (errusieraz: Владимир Артёмович Жога) –edo bere dei-markaz ezaguna ere, Vokha (Воха)– (Sloviansk, Ukraina; 1993ko maiatzaren 26a – Volnovakha, DHE; 2022ko martxoaren 5a) "Sparta" (Спарта) izeneko ezagutze-batailoi bereizi baten kombata –komandantea– izan zen 2016tik. Hilostean, Donetskeko Herri Errepublikako Heroi eta Errusiar Federazioko Heroi izendatua izan zen, 2022an.

Biografia 
1993ko maiatzaren 26an Sloviansken (Ukraina) jaioa, Zhohak bere jaioterrian bizitzen jarraitzen zuen errusiar-ukrainar gerra piztu zenean. 2014an, Zhoha eta bere aita, Artem Zhoha, Esparta Batailoira batu ziren, Donbasseko gerra-garaian sortu ziren errusiazaleen milizietako bat –Sparta Batailoia milizia separatista eraginkorrenetakotzat jotzen da, eta, ideologiari dagokionez, neonazismoarekin lotuta dagoela deskribatu izan da–. Milizia Donetskeko Herri Errepublikari (DHE) leiala da, Donbassen kokatutako estatu separatistetako bat. Zhoha isilmandatari estua zen, bai eta Sparta Batailoiko komandantearen txofer pertsonala ere, Arsen Pavlov, zein unitateko behin-behineko buru laguntzailea ere, bere aita, Artem, batailoi-buru bihurtu zen bitartean. Sparta Batailoiak Donbasseko gerrako hasiera-gudu garrantzitsu askotan borrokatu zuen, non Zhohak batailoiarekin zerbitzatu zuen Slovianskeko setioan zein Donetskeko Aireportuko bigarren guduan.

Pavloven hilketaren ondoren, 2016ko urrian, Vladimir Zhohak Sparta Batailoiaren agintea hartu zuen, ordurako 1,000 militante zituena. Miliziako lider gisa, Ukrainako buruzagi separatistarik ezagunenetako bat bihurtu zen, bai eta gerra-jaun gisa deskribatu ere zenbait egunkarik. Sparta Batailoiaren barruan, Zhoha gerra-krimenengatik akusatu zuten, baita ukrainar gerra-presoen hilketagatik ere. Azkenean, koronel izendatu zuten.

Zhoha 2022ko martxoaren 5ean hil zen Ukrainako Indar Armatuen aurkako borrokan, Volnovakhako guduan, Errusiak Ukraina inbaditu zuenean, 2022an. Errusiazaleen iturri baten arabera, zibilak ebakuatzen saiatzen ari zela hil zen.

Denis Puxilin, DHEko liderrak, Donetskeko Herri Errepublikako Heroi titulua eman zion hil ondoren, eta Vladimir Putin-ek, Errusiako Presidenteak, berriz, Errusiako Federazioko Heroi titulua. Aleksander Kots-ek, Komsomolskaia Pravdako gerra-korrespontsalak "nekrologia bikaina" idatzi zuen Zhoharentzat, Al Jazeerak errusiar propagandaren ahalegintzat jo zuena. Vladimirren aita, Artem, Sparta Batailoiko komandante izendatu zen lehenengoa zendu ostean.

Erreferentziak

Kanpo estekak 

Donetskeko Herri Errepublikako koronelak
Borrokan hildakoak
2022ko Ukrainako inbasioa
2022ko Ukrainako inbasioan hildako militarrak